
Vă înaintăm, alăturat, RAPORTUL COMUN asupra  proiectului de Lege privind aprobarea Ordonanţei de urgenţă a Guvernului nr. 2/2012 pentru modificarea şi completarea Legii nr. 31/1990 privind societăţile comerciale, trimis Comisiei juridice, de disciplină şi imunităţi şi Comisiei pentru politică economică, reformă şi privatizare, în vederea examinării în fond, în procedură de urgenţă, cu adresa nr. PL-x 321 din                 11 septembrie 2012, înregistrată sub nr. 31/682, respectiv nr. 21/166 din                                      11 septembrie  2012, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria  legilor ordinare. 

    VICEPREŞEDINTE                                                    PREŞEDINTE 

     Florin IORDACHE                                                    Mihai TUDOSE                                               

RAPORT COMUN 

asupra proiectului de Lege privind aprobarea 
Ordonanţei de urgenţă a Guvernului nr. 2/2012 pentru modificarea 
şi completarea Legii nr. 31/1990 privind societăţile comerciale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru politică economică, reformă şi privatizare, au fost sesizate, spre dezbatere în fond, în procedură de urgenţă, cu proiectul de                  Lege privind aprobarea Ordonanţei de urgenţă a Guvernului nr. 2/2012 pentru modificarea şi completarea Legii nr. 31/1990 privind societăţile comerciale, trimis cu adresa nr. PL-x 321 din 11 septembrie 2012, înregistrată sub nr. 31/682, respectiv                nr. 21/166 din 11 septembrie  2012.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 23 aprilie 2012.  
  Consiliul Legislativ, prin avizul nr.103 din 23 februarie 2012, a avizat favorabil proiectul de ordonanţă de urgenţă, cu observaţii şi propuneri.

Proiectul de lege supus dezbaterii  are ca obiect de reglementare aprobarea Ordonanţei de urgenţă a Guvernului nr. 2/2012 pentru modificarea şi completarea Legii nr. 31/1990 privind societăţile comerciale, în scopul menţinerii stabilităţii economiei româneşti în contextul crizei globale actuale şi a asigurării îmbunătăţirii cadrului legislativ relevant, precum şi pentru a evita riscul de avansare a procedurii de infringement şi de impunere a unor sancţiuni pecuniare de către Curtea de Justiţie a Uniunii Europene pentru nerespectarea obligaţiilor de stat membru al Uniunii Europene, prin netranspunerea în regim de urgenţă a Directivei 2009/109/CE a Parlamentului European şi a Consiliului din 16 septembrie 2009 de modificarea a Directivelor 77/91/CEE, 78/855/CEE şi 82/891/CEE ale Consiliului şi a Directivei 2005/56/CE în ceea ce priveşte obligaţiile de raportare şi întocmire a documentaţiei necesare în cazul fuziunilor şi al divizărilor. 

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativa legislativă menţionată mai sus în şedinţa din                          24 septembrie 2012.
 Din numărul total de 23 de membri ai Comisiei juridice, de disciplină şi imunităţi au participat la dezbateri 14 deputaţi, iar din totalul de 20 de membri ai Comisiei pentru politică economică, reformă şi privatizare au fost prezenţi 19 deputaţi.  
La lucrările celor două Comisii au participat, în calitate de invitaţi, din partea Ministerului Justiţiei, domnul Florin Moţiu – secretar de stat şi doamna                         Claudia Roşianu – consilier juridic, din partea Ministerului Afacerilor Europene, domnul Horaţiu Radu – subsecretar de stat, iar din partea Agenţiei Naţionale de Administrare Fiscală, doamna Gabriela Tănase – director general şi domul Ion Busuioc – director general.   
 În urma examinării iniţiativei legislative şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr. 2/2012 pentru modificarea şi completarea                        Legii nr. 31/1990 privind societăţile comerciale, în forma adoptată de Senat.
     În raport cu obiectul şi conţinutul său, iniţiativa legislativă face parte din categoria legilor ordinare. 

                     VICEPREŞEDINTE                                                      PREŞEDINTE

      Florin IORDACHE



                 Mihai TUDOSE                                                                                                                                                                    

                                                                                                                                                                                                                 SECRETAR                                                                SECRETAR
                Gabriel ANDRONACHE                                                 Horia GRAMA
                    Consilier  parlamentar    

                         Ciprian Bucur                     
                                                                                     Graziella Segărceanu

